На основу Правилника о додели новчаних средстава (УО-462/17) Фондације за младе таленте града Београда, а у складу са чланом 4. Одлуке о оснивању Фондације за младе таленте града Београда (број:6-526/15-С, „Службени лист града Београда“ бр. 37/15) и у складу са Статутом Фондације (од 29.09.2017.) на Шеснаестој седници Управног одбора Фондације одржаној 27. октобра 2017. године

УПРАВНИ ОДБОР   
ФОНДАЦИЈЕ ЗА МЛАДЕ ТАЛЕНТЕ ГРАДА БЕОГРАДА

објављује

КОНКУРС  
ЗА ДОДЕЛУ НОВЧАНИХ СРЕДСТАВА ТАЛЕНТОВАНИМ УЧЕНИЦИМА СРЕДЊИХ ШКОЛА СА ТЕРИТОРИЈЕ ГРАДА БЕОГРАДА

Фондација за младе таленте града Београда расписује Конкурс за доделу новчаних средстава талентованим ученицима средњих школа[[1]](#footnote-1) са територије града Београда, у следећим категоријама:

1. набавке неопходне опреме[[2]](#footnote-2) која омогућава даље неговање талента,

2. учествовања на признатим такмичењима у иностранству,

3. учествовања на различитим образовним камповима, радионицама, едукацијама, семинарима, скуповима и сл. у иностранству.

Фондација за младе таленте града Београда на основу Одлуке Управног одбора о расподели новчаних средстава талентованим ученицима средњих школа са територије града Београда за 2017. годину, путем конкурса додељује укупaн износ од 16.800.000,00 рсд (словима: шеснаестмилионаосамстотинахиљададинара) бруто, сходно Финансијском плану Фондације за 2017. годину, и то:

- За набавку неопходне опреме која омогућава даље неговање талента укупан износ од 12.000.000,00 рсд (словима:дванаестмилионадинара) бруто,

- За учествовање на признатим такмичењима у иностранству укупан износ од 2.400.000,00 рсд (словима:двамилионачетиристотинeхиљададинара) бруто,

- За учествовање на различитим образовним камповима, радионицама, едукацијама, семинарима, скуповима и слично, у иностранству укупан износ од 2.400.000,00 рсд (словима:двамилионачетиристотинeхиљададинара) бруто.

Услови, критеријуми и бодовне листе прописане су Правилником о додели новчаних средстава-путем расписивања конкурса (УО-462/17).

Кандидат, који испуни услове конкурса рангира се у оквиру ранг листе појединачне категорије, на основу броја остварених бодова, редоследом на ранг листи од првог места (највише остварених бодова) до висине утрошка предвиђених новчаних средстава за појединачну категорију.

Кандидат ће остварити укупан тражени новчани износ на конкурсу (редоследом од првог места до висине утрошка предвиђених новчаних средстава), односно сваки појединачни кандидат добиће целокупан новчани износ, који је тражио и за који је пружио доказе наведене у даљем тексту Конкурса, до висине утрошка предвиђених новчаних средстава.

Документација, која се предаје Фондацији може бити оригинал, оверена фотокопија или копија, при чему се приликом конкурисања Фондацији доноси на увид оригинал документ.

Исти кандидат не може поднети пријаву у оквиру више категорија. Исти корисник не може добити новчана средства у оквиру више категорија Фондацијe у истој календарској години.

Средства се додељују једнократно и у целукопном износу.

Кандидат се рангира на ранг листи Конкурса остваривањем бодова који су дефинисани у оквиру сваког од следећих критеријума:

1. Таленат (уметност, спорт и наука)

2. Социјално-економски статус породице

3. Успех у школовању

4. Припадност осетљивој друштвеној групи

5. Изузетност

Уколико два или више кандидата оствари исти број бодова према утврђеним мерилима и критеријумима, предност при рангирању имаће кандидат који је остварио више бодова према критеријуму Таленат.

Уколико су поменити кандидати остварили исти број бодова и према критеријуму Таленат, предност при рангирању имаће кандидат који је остварио више бодова према критеријуму Социјално-економски статус породице.

Уколико су поменити кандидати остварили исти број бодова и према критеријуму Социјално-економски статус породице, предност при рангирању имаће кандидат који је остварио више бодова према креитеријуму Успех у школовању.

Уколико су поменити кандидати остварили исти број бодова и према критеријуму Успех у школовању, предност при рангирању имаће кандидат који је остварио више бодова према креитеријуму Изузетност.

Уколико су поменити кандидати остварили исти број бодова и према критеријуму Изузетност предност при рангирању имаће кандидат са већом трећом децималом у пресеку школовања за претходну годину.

**Рок за достављање пријава је 20. новембар 2017. године.**

Образац пријаве за конкурс може се преузети у Фондацији за младе таленте града Београда, Трг Николе Пашића бр. 6, (II спрат, канц. 218), на сајту Фондације за младе таленте на адреси: [www.fondzamladebeograd.rs](http://www.fondzamladebeograd.rs), у рубрици „Конкурси“ или на сајту Града Београда**-** Градске управе града Београда на адреси: [www.beograd.rs](http://www.beograd.rs), у рубрици „Градски огласи, конкурси и тендери”.

**Пријаве на конкурс треба доставити на адресу**: Фондација за младе таленте града Београда, Трг Николе Пашића бр. 6, 11000 Београд, са назнаком „Пријава за Конкурс за доделу новачаних средстава талентованим ученицима средњих школа у 2017. години”, непосредно Фондацији или препоручено поштом.

Пријаву може поднети ученик самостално, његов родитељ или старатељ или да их предложи образовна установа, уметничка, спортска или научна организација**.** Уколико је ученик малолетан пријаву мора поднети преко законског заступника (родитеља/старатеља).

Неблаговремена, непотпуна и конкурсна докуметација поднета од стране неовлашћених лица неће бити разматрана.

Неблаговременом пријавом сматра се пријава која је предата након истека рока за пријављивање.

Датум предаје пошти препоручене пошиљке сматра се датумом конкурисања (тј. пријава мора имати жиг поште са назначеним датумом, најкасније 20.11.2017.) или пријава може бити предата непосредно Фондацији најкасније 20.11.2017. Радно време Фондације је радним данима од 07:30 до 15:30 часова.

Неблаговремене пријаве неће се разматрати и по окончању поступка, исте ће бити враћене подносиоцу пријаве уз пропратно писмо.

Непотпуном пријавом сматра се пријава која не садржи сву потребну документацију, која је наведена у конкурсу[[3]](#footnote-3).

Кандидати се рангирају према укупном броју бодова оствареним по свим Критеријумима и мерилима уређеним Правилником о додели новчаних средстава Фондације за младе таленте града Београда (путем расписивања конкурса).

Рангирање и бодовање врше Комисије.

Рангирање се врши на основу достављене документације.

Комисије разматрају пријаве на основу Пословника о раду комисије и Правилника о додели новчаних средстава.

Комисије разматрају пријаве, које су пристигле на конкурс, врше бодовање и рангирање и на основу утврђеног броја бодова и рангирања, сачињавају предлог ранг листе за доделу средстава који објављују на интернет сајту Фондације. (<http://www.fondzamladebeograd.rs/>)

Сваки учесник у конкурсу може Управном одбору Фондације, уложити приговор на предлог ранг листе, у року од 8 дана од дана објављивања предлога ранг листе.

По Приговору одлучује Управни одбор Фондације за младе таленте града Београда.

Одлука о коначној ранг листи Управног одбора је коначна.

Са кандидатима, којима су одобрена новчана средства биће закључени уговори о додели новчаних средстава, а у случају малолетних лица са родитељима/старатељима.

НОВЧАНА СРЕДСТВА УЧЕНИЦИМА СРЕДЊИХ ШКОЛА РАДИ НАБАВКЕ НЕОПХОДНЕ ОПРЕМЕ КОЈА ОМОГУЋАВА ДАЉЕ НЕГОВАЊЕ ТАЛЕНТА

Неопходном опремом, која омогућава и/или доприноси даљем развоју и неговању талента, сматрају се потребна средства, а без којих је корисник у немогућности или тежем положају за даље развијање својих способности односно талента.

**Услови**

Услови које кандидати треба да испуњавају:

- да поседују таленат (да је освојио једно од прва три места на републичком/међународном такмичењу у претходне две школске године);

- да су држављани Републике Србије или имају статус избеглицe;

- да имају пребивалиште у граду Београду, најмање једну годину у односу на годину у којој подносе пријаву, односно боравиште – за лица која имају статус избеглице;

- да су редовни ученици првог, другог, трећег или четвртог разреда средњих школа чији је оснивач Република Србија, а имају седиште на територији града Београда;

- да имају просек оцена сваког завршеног разреда током средњошколског образовања најмање врлодобар (4,00), (за оне који су први разред средње школе узима се у обзир просек оцена осмог разреда основне школе);

- да нису понављали ни један разред у досадашњем школовању, односно да су сваку школску годину завршили у предвиђеном року.

- да нису остварили новчана средства од Фондације на претходном Конкурсу у оквиру категорије за набавку неопходне опреме.

**Критеријуми**

1. Таленат (уметност, спорт и наука) 1,00-6,50 бодова

Талентованим учеником сматра се ученик који из појединих области показује нарочити смисао, интерес, радозналост, способност за мисаоне и стваралачке процесе и постиже изванредне резултате.

Поред такмичења, у оквиру овог Критеријума, бодују се и смотре, турнири, ревије талената, дружине, секције, изложбе, конкурси, фестивали, квизови, купови, лиге и друге ваннаставне активности за додатне бодове.

Критеријум таленат се односи на постигнуте резулате **у претходне две школске године** у односу на годину расписавања Конкурса.

1. Социјално-економски статус породице 0,00-3,00

Социјално-економски статус породице исказује се бројем бодова за просек укупних месечних примања по члану породице, за оба родитеља кандидата, за последњих дванаест месеци до дана расписивања Конкурса

1. Успех у школовању 1,00-3,50

Критеријум Успех у школовању познаје две области бодовања Просек оцена (1,00-1,50) и Такмичења (0,00-2,00).

Када је кандидат на основу критеријума Таленат већ добио бодове за постигнуте резултате из одређених школских предмета, бодови из тог предмета се, према критеријуму Успех у школовању, не рачунају.

1. Припадност осетљивој друштвеној групи 0,00-1,00

Кандидати из осетљивих друштвених група (материјално угрожене породице, деца без родитељског старања, једнородитељске породице, национална мањина, лица са инвалидитетом, лица са хроничним болестима, лица чији су родитељи нестали или су киднаповани на територији Косова и Метохије и на територији република бивше СФРЈ, избеглице и расељена лица, интерно расељена лица са Косова и Метохије, повратници по споразуму о реадмисији и депортовани ученици).

1. Изузетност 0,00-0,50

Уколико је ученик средње школе освојио једно од прва три места[[4]](#footnote-4) на републичким и међународним такмичењима који су признати и уврштени у Календар такмичења и смотри ученика средњих школа Министарства просвете, науке и технолошког развоја претходне године у односу на годину у којој је расписан Конкурс, и то у три или више различитих области/предмета, остварује право на додатне бодове у оквиру овог критеријума, као и за препоруке ментора или директора школе, тренера, наставника, уметничких удружења и организација, спортских савеза и осталих релевантних стручњака и стручних организација.

**Потребна документација**

Поднета конкурсна документа се не враћају[[5]](#footnote-5).

**Потребна документација којима се доказује испуњеност услова:**

- уверење о држављанству кандидата (не старије од шест месеци), односно документ којим се доказује статус избеглице – за пунолетне кандидате, односно документ којим се доказује статус избеглице родитеља/старатеља – за малолетна лица;

- уверење о пребивалишту у граду Београду, најмање једну годину у односу на годину у којој подносе пријаву, односно боравиште – за лица која имају статус избеглице; (уверење издато у МУП-у Републике Србије). За малолетне ученике и уверење о пребивалишту за једног од родитеља/старатеља;

- потврда o редовном школовању издата од стране школе коју ученик похађа;

- фотокопија важеће личне карте (извод из читача), односно документ којим се доказује статус избеглице а за малолетна лица потребна је фотокопија личне карте (извод из читача) родитеља/старатеља;

- сведочанства претходно завршених разреда;

- мотивационо писмо, које садржи и пун назив неопходне опреме за које кандидат конкурише;

- предрачуни опреме за које кандидат конкурише;

**Потребна документација према којој се врши бодовање у оквиру критеријума таленат:**

-стечене дипломе и награде талента на такмичењима у земљи или иностранству у једној или више области, којима се доказује његова досадашња успешност и континуитет рада у последње две године у односу на годину расписивања Конкурса;

-докази о постигнутим успесима на смотрама, турнирима, ревијама талената, секцијама, изложбама, конкурсима, куповима, лигама и другим ваннаставним активностима за последње две године у односу на годину расписивања Конкурса.

**Потребна документација према којој се врши бодовање у оквиру критеријума социјално-економски статус породице:**

-уверење о просечном месечном приходу по члану породице, за оба родитеља кандидата, за последњих дванаест месеци до дана расписивања Конкурса, односно

-уверење о незапослености (издато од стране Националне службе за запошљавање)

**Потребна документација према којој се врши бодовање у оквиру критеријума успех у школовању:**

-дипломе са вишеетапног такмичења или потврдe матичне школе или организатора такмичења о оствареном успеху кандидата на вишеетапном такмичењу у претходној школској години у односу на годину расписивања Конкурса;

**Документација којом се доказује припадност осетљивој друштвеној групи:**

1. ученици без родитељског старања – потврду да су на евиденцији Центра за социјални рад или умрлице преминулих родитеља;

2. из једнородитељске породице – извод из матичне књиге умрлих за преминулог родитеља или извод из матичне књиге рођених уколико је родитељ непознат;

3. из националне мањине – потврду Националног савета националне мањине, односно Канцеларије за инклузију;

4. лица са инвалидитетом и лица са хроничним болестима –мишљење Интерресорске комисије или потврду удружења инвалида;

5. лица чији су родитељи нестали или су киднаповани на територији Косова и Метохије и на територији република бивше СФРЈ – потврду одговарајућег удружења породица киднапованих и несталих лица;

6. избеглице, расељена лица и интерно расељена лица са Косова и Метохије – потврду да се корисник налази у евиденцији о избеглим или расељеним лицима / прибавља се у Комесаријату за избеглице и миграције РС, а преко Повереништва за избеглице са територије Општине пребивалишта;

7. повратници по споразуму о реадмисији и депортовани ученици – потврду МУП-а.

**Потребна документација према којој се врши бодовање у оквиру критеријума Изузетност:**

-потписана и печатирана препорука ментора или директора школе, тренера, наставника, уметничких удружења и организација, спортских савеза и осталих релевантних стручњака и стручних организација.

НОВЧАНА СРЕДСТВА ТАЛЕНТОВАНИМ УЧЕНИЦИМА СРЕДЊИХ ШКОЛА РАДИ УЧЕСТВОВАЊА НА ПРИЗНАТИМ ТАКМИЧЕЊИМА У ИНОСТРАНСТВУ

Фондација обезбеђује новчана средства ради одласка деце и младих на такмичења у иностранству.

Фондација обезбеђује новчана средства за помоћ у финансирању трошкова учешћа ученицима првог, другог, трећег, или четвртог разреда средње школе на међународним такмичењима.

Фондација обезбеђује новчана средства само у делу трошкова за која средства нису обезбеђена од стране надлежне институције/организације која финансира одлазак на међународна такмичења.

Фондација може учествовати у делу трошкова који се односе на:

-превоз

-смештај (са полупансионом и/или пансионом)

-котизација

Фондација не издваја новчана средства која се односе на трошкове живота у иностранству, односно за исхрану кандидата ван хотелског смештаја (са полупансионом и/или пансионом), дневне трошкове и слично.

Фондација не издваја новчана средства за пратњу кандидата (родитељи, старатељи, тренери, корепетитори и др.) на такмичења у иностранству.

**Услови**

Услови које кандидати треба да испуњавају:

- да поседују таленат (да је освојио једно од прва три места на републичком/међународном такмичењу у претходне две школске године);

- да су држављани Републике Србије или имају статус избеглицe;

- да имају пребивалиште у граду Београду, најмање једну годину у односу на годину у којој подносе пријаву, односно боравиште – за лица која имају статус избеглице;

- да су редовни ученици првог, другог, трећег или четвртог разреда средњих школа чији је оснивач Република Србија, а имају седиште на територији града Београда;

- да имају просек оцена сваког завршеног разреда током средњошколског образовања најмање врлодобар (4,00), (за оне који су први разред средње школе узима се у обзир просек оцена осмог разреда основне школе);

- да нису понављали ни један разред у досадашњем школовању, односно да су сваку школску годину завршили у предвиђеном року.

- да нису остварили новчана средства од Фондације на претходном Конкурсу у оквиру категорије за учествовање на призантим међуанродним такмичењима у иностранству.

**Критеријуми**

1. Таленат (уметност, спорт и наука) 1,00-6,50 бодова

Талентованим учеником сматра се ученик који из појединих области показује нарочити смисао, интерес, радозналост, способност за мисаоне и стваралачке процесе и постиже изванредне резултате.

Поред такмичења, у оквиру овог Критеријума, бодују се и смотре, турнири, ревије талената, дружине, секције, изложбе, конкурси, фестивали, квизови, купови, лиге и друге ваннаставне активности за додатне бодове.

Критеријум таленат се односи на постигнуте резулате **у претходне две школске године** у односу на годину расписавања Конкурса.

1. Социјално-економски статус породице 0,00-3,00

Социјално-економски статус породице исказује се бројем бодова за просек укупних месечних примања по члану породице, за оба родитеља кандидата, за последњих дванаест месеци до дана расписивања Конкурса

1. Успех у школовању 1,00-3,50

Критеријум Успех у школовању познаје две области бодовања Просек оцена (1,00-1,50) и Такмичења (0,00-2,00).

Када је кандидат на основу критеријума Таленат већ добио бодове за постигнуте резултате из одређених школских предмета, бодови из тог предмета се, према критеријуму Успех у школовању, не рачунају.

1. Припадност осетљивој друштвеној групи 0,00-1,00

Кандидати из осетљивих друштвених група (материјално угрожене породице, деца без родитељског старања, једнородитељске породице, национална мањина, лица са инвалидитетом, лица са хроничним болестима, лица чији су родитељи нестали или су киднаповани на територији Косова и Метохије и на територији република бивше СФРЈ, избеглице и расељена лица, интерно расељена лица са Косова и Метохије, повратници по споразуму о реадмисији и депортовани ученици).

1. Изузетност 0,00-0,50

Уколико је ученик средње школе освојио једно од прва три места[[6]](#footnote-6) на републичким и међународним такмичењима који су признати и уврштени у Календар такмичења и смотри ученика средњих школа Министарства просвете, науке и технолошког развоја претходне године у односу на годину у којој је расписан Конкурс, и то у три или више различитих области/предмета, остварује право на додатне бодове у оквиру овог критеријума, као и за препоруке ментора или директора школе, тренера, наставника, уметничких удружења и организација, спортских савеза и осталих релевантних стручњака и стручних организација.

**Потребна документација**

Поднета конкурсна документа се не враћају[[7]](#footnote-7).

**Потребна документација којима се доказује испуњеност услова:**

- уверење о држављанству кандидата (не старије од шест месеци), односно документ којим се доказује статус избеглице – за пунолетне кандидате, односно документ којим се доказује статус избеглице родитеља/старатеља – за малолетна лица;

- уверење о пребивалишту у граду Београду, најмање једну годину у односу на годину у којој подносе пријаву, односно боравиште – за лица која имају статус избеглице; (уверење издато у МУП-у Републике Србије). За малолетне ученике и уверење о пребивалишту за једног од родитеља/старатеља;

- потврда o редовном школовању издата од стране школе коју ученик похађа;

- фотокопија важеће личне карте (извод из читача), односно документ којим се доказује статус избеглице а за малолетна лица потребна је фотокопија личне карте (извод из читача) родитеља/старатеља;

- сведочанства претходно завршених разреда;

- позивно писмо организатора такмичења које је упућено или на име ученика или на име школе;

- списак учесника оверен од стране школе;

- предрачуни којима се доказују трошкови.

**Потребна документација према којој се врши бодовање у оквиру критеријума таленат:**

-стечене дипломе и награде талента на такмичењима у земљи или иностранству у једној или више области, којима се доказује његова досадашња успешност и континуитет рада у последње две године у односу на годину расписивања Конкурса;

-докази о постигнутим успесима на смотрама, турнирима, ревијама талената, секцијама, изложбама, конкурсима, фестивалима, куповима, лигама и другим ваннаставним активностима за последње две године у односу на годину расписивања Конкурса.

**Потребна документација према којој се врши бодовање у оквиру критеријума социјално-економски статус породице:**

-уверење о просечном месечном приходу по члану породице, за оба родитеља кандидата, за последњих дванаест месеци до дана расписивања Конкурса, односно

-уверење о незапослености (издато од стране Националне службе за запошљавање)

**Потребна документација према којој се врши бодовање у оквиру критеријума успех у школовању:**

-дипломе са вишеетапног такмичења или потврдe матичне школе или организатора такмичења о оствареном успеху кандидата на вишеетапном такмичењу у претходној школској години у односу на годину расписивања Конкурса;

**Документација којом се доказује припадност осетљивој друштвеној групи:**

1. ученици без родитељског старања – потврду да су на евиденцији Центра за социјални рад или умрлице преминулих родитеља;

2. из једнородитељске породице – извод из матичне књиге умрлих за преминулог родитеља или извод из матичне књиге рођених уколико је родитељ непознат;

3. из националне мањине – потврду Националног савета националне мањине, односно Канцеларије за инклузију;

4. лица са инвалидитетом и лица са хроничним болестима –мишљење Интерресорске комисије или потврду удружења инвалида;

5. лица чији су родитељи нестали или су киднаповани на територији Косова и Метохије и на територији република бивше СФРЈ – потврду одговарајућег удружења породица киднапованих и несталих лица;

6. избеглице, расељена лица и интерно расељена лица са Косова и Метохије – потврду да се корисник налази у евиденцији о избеглим или расељеним лицима / прибавља се у Комесаријату за избеглице и миграције РС, а преко Повереништва за избеглице са територије Општине пребивалишта;

7. повратници по споразуму о реадмисији и депортовани ученици – потврду МУП-а.

**Потребна документација према којој се врши бодовање у оквиру критеријума Изузетност:**

-потписана и печатирана препорука ментора или директора школе, тренера, наставника, уметничких удружења и организација, спортских савеза и осталих релевантних стручњака и стручних организација.

НОВЧАНА СРЕДСТВА ТАЛЕНТОВАНИМ УЧЕНИЦИМА СРЕДЊИХ ШКОЛА РАДИ УЧЕСТВОВАЊА НА РАЗЛИЧИТИМ ОБРАЗОВНИМ КАМПОВИМА, РАДИОНИЦАМА, ЕДУКАЦИЈАМА, СЕМИНАРИМА, СКУПОВИМА И СЛ. У ИНОСТРАНСТВУ

Фондација обезбеђује новчана средства ради одласка деце и младих на образовне скупове, стручне скупове, стручна усавршавања, презентације научних радова и слично, у иностранству.

Фондација обезбеђује новчана средства за помоћ у финансирању трошкова учешћа ученицима првог, другог, трећег или четвртог разреда средње школе на међународним едукацијама.

Фондација обезбеђује новчана средства само у делу трошкова за која средства нису обезбеђена од стране надлежне институције/организације која финансира одлазак на међународне едукације.

Фондација може учествовати у делу трошкова који се односе на:

-превоз

-смештај (са полупансионом и/или пансионом)

-котизација

Фондација не издваја новчана средства која се односе на трошкове живота у иностранству, односно за исхрану кандидата ван хотелског смештаја (са полупансионом и/или пансионом), дневне трошкове и слично.

Фондација не издваја новчана средства за пратњу кандидата (родитељи, старатељи, тренери, корепетитори и др.) ради учествовања на различитим образовним камповима, радионицама, едукацијама, семинарима, скуповима и сл. у иностранству.

**Услови**

Услови које кандидати треба да испуњавају:

- да поседују таленат (да је освојио једно од прва три места на републичком/међународном такмичењу у претходне две школске године;

- да су држављани Републике Србије или имају статус избеглицe;

- да имају пребивалиште у граду Београду, најмање једну годину у односу на годину у којој подносе пријаву, односно боравиште – за лица која имају статус избеглице;

- да су редовни ученици првог, другог, трећег или четвртог разреда средњих школа чији је оснивач Република Србија, а имају седиште на територији града Београда;

- да имају просек оцена сваког завршеног разреда током средњошколског образовања најмање врлодобар (4,00), (за оне који су први разред средње школе узима се у обзир просек оцена осмог разреда основне школе);

- да нису понављали ни један разред у досадашњем школовању, односно да су сваку школску годину завршили у предвиђеном року.

- да нису остварили новчана средства од Фондације на претходном Конкурсу у оквиру категорије за учествовање на различитим образовним камповима, радионицама, едукацијама, семинарима, скуповима и сл. у иностранству.

**Критеријуми**

1. Таленат (уметност, спорт и наука) 1,00-6,50 бодова

Талентованим учеником сматра се ученик који из појединих области показује нарочити смисао, интерес, радозналост, способност за мисаоне и стваралачке процесе и постиже изванредне резултате.

Поред такмичења, у оквиру овог Критеријума, бодују се и смотре, турнири, ревије талената, дружине, секције, изложбе, конкурси, фестивали, квизови, купови, лиге и друге ваннаставне активности за додатне бодове.

Критеријум таленат се односи на постигнуте резулате **у претходне две школске године** у односу на годину расписавања Конкурса.

1. Социјално-економски статус породице 0,00-3,00

Социјално-економски статус породице исказује се бројем бодова за просек укупних месечних примања по члану породице, за оба родитеља кандидата, за последњих дванаест месеци до дана расписивања Конкурса

1. Успех у школовању 1,00-3,50

Критеријум Успех у школовању познаје две области бодовања Просек оцена (1,00-1,50) и Такмичења (0,00-2,00).

Када је кандидат на основу критеријума Таленат већ добио бодове за постигнуте резултате из одређених школских предмета, бодови из тог предмета се, према критеријуму Успех у школовању, не рачунају.

1. Припадност осетљивој друштвеној групи 0,00-1,00

Кандидати из осетљивих друштвених група (материјално угрожене породице, деца без родитељског старања, једнородитељске породице, национална мањина, лица са инвалидитетом, лица са хроничним болестима, лица чији су родитељи нестали или су киднаповани на територији Косова и Метохије и на територији република бивше СФРЈ, избеглице и расељена лица, интерно расељена лица са Косова и Метохије, повратници по споразуму о реадмисији и депортовани ученици).

1. Изузетност 0,00-0,50

Уколико је ученик средње школе освојио једно од прва три места[[8]](#footnote-8) на републичким и међународним такмичењима који су признати и уврштени у Календар такмичења и смотри ученика средњих школа Министарства просвете, науке и технолошког развоја претходне године у односу на годину у којој је расписан Конкурс, и то у три или више различитих области/предмета, остварује право на додатне бодове у оквиру овог критеријума, као и за препоруке ментора или директора школе, тренера, наставника, уметничких удружења и организација, спортских савеза и осталих релевантних стручњака и стручних организација.

**Потребна документација**

Поднета конкурсна документа се не враћају[[9]](#footnote-9).

**Потребна документација којима се доказује испуњеност услова:**

- уверење о држављанству кандидата (не старије од шест месеци), односно документ којим се доказује статус избеглице – за пунолетне кандидате, односно документ којим се доказује статус избеглице родитеља/старатеља – за малолетна лица;

- уверење о пребивалиште у граду Београду, најмање једну годину у односу на годину у којој подносе пријаву, односно боравиште – за лица која имају статус избеглице; (уверење издато у МУП-у Републике Србије). За малолетне ученике и уверење о пребивалишту за једног од родитеља/старатеља;

- потврда o редовном школовању издата од стране школе коју ученик похађа;

- фотокопија важеће личне карте (извод из читача), односно документ којим се доказује статус избеглице а за малолетна лица потребна је фотокопија личне карте (извод из читача) родитеља/старатеља;

- сведочанства претходно завршених разреда;

- позивно писмо организатора које је упућено или на име ученика или на име школе;

- мотивационо писмо ученика;

- потписана и печатирана препорука ментора са образложењем у коме су наведени разлози о потреби учешћа подносиоца пријаве у конкретном програму;

-предрачуни којима се доказују трошкови.

**Потребна документација према којој се врши бодовање у оквиру критеријума таленат:**

-стечене дипломе и награде талента на такмичењима у земљи или иностранству у једној или више области, којима се доказује његова досадашња успешност и континуитет рада у последње две године у односу на годину расписивања Конкурса;

-докази о постигнутим успесима на смотрама, турнирима, ревијама талената, секцијама, изложбама, конкурсима, фестивалима, куповима, лигама и другим ваннаставним активностима за последње две године у односу на годину расписивања Конкурса.

**Потребна документација према којој се врши бодовање у оквиру критеријума социјално-економски статус породице:**

-уверење о просечном месечном приходу по члану породице, за оба родитеља кандидата, за последњих дванаест месеци до дана расписивања Конкурса, односно

-уверење о незапослености (издато од стране Националне службе за запошљавање)

**Потребна документација према којој се врши бодовање у оквиру критеријума успех у школовању:**

-диплома са вишеетапног такмичења или потврдe матичне школе или организатора такмичења о оствареном успеху кандидата на вишеетапном такмичењу у претходној школској години у односу на годину расписивања Конкурса;

**Документација којом се доказује припадност осетљивој друштвеној групи:**

1. ученици без родитељског старања – потврду да су на евиденцији Центра за социјални рад или умрлице преминулих родитеља;

2. из једнородитељске породице – извод из матичне књиге умрлих за преминулог родитеља или извод из матичне књиге рођених уколико је родитељ непознат;

3. из националне мањине – потврду Националног савета националне мањине, односно Канцеларије за инклузију;

4. лица са инвалидитетом и лица са хроничним болестима –мишљење Интерресорске комисије или потврду удружења инвалида;

5. лица чији су родитељи нестали или су киднаповани на територији Косова и Метохије и на територији република бивше СФРЈ – потврду одговарајућег удружења породица киднапованих и несталих лица;

6. избеглице, расељена лица и интерно расељена лица са Косова и Метохије – потврду да се корисник налази у евиденцији о избеглим или расељеним лицима / прибавља се у Комесаријату за избеглице и миграције РС, а преко Повереништва за избеглице са територије Општине пребивалишта;

7. повратници по споразуму о реадмисији и депортовани ученици – потврду МУП-а.

**Потребна документација према којој се врши бодовање у оквиру критеријума Изузетност:**

-потписана и печатирана препорука ментора или директора школе, тренера, наставника, уметничких удружења и организација, спортских савеза и осталих релевантних стручњака и стручних организација.

1. Ученицима средњих школа сматрају се ученици гимназија, средњих стручних и средњих уметничких школа. [↑](#footnote-ref-1)
2. Под *опремом* се подразумевају реквизити, инструменти и остала средства која доприносе развијању талента у области спорта, уметности и науке. [↑](#footnote-ref-2)
3. Допуне документације по истеку рока за конкурисање биће третиране као неблаговремене и неће бити разматране. [↑](#footnote-ref-3)
4. Под освојеним „местом“ сматра се освојено место/медаља/награда. [↑](#footnote-ref-4)
5. Изузетак су неблаговремене пријаве, које се враћају подносиоцу уз пропратно писмо. Документација која се предаје Фондацији може бити оригинал, оверена фотокопија или копија, при чему се приликом конкурисања Фондацији доноси на увид оригинал документ. [↑](#footnote-ref-5)
6. Под освојеним „местом“ сматра се освојено место/медаља/награда. [↑](#footnote-ref-6)
7. Изузетак су неблаговремене пријаве, које се враћају подносиоцу уз пропратно писмо. Документација која се предаје Фондацији може бити оригинал, оверена фотокопија или копија, при чему се приликом конкурисања Фондацији доноси на увид оригинал документ.

   [↑](#footnote-ref-7)
8. Под освојеним „местом“ сматра се освојено место/медаља/награда. [↑](#footnote-ref-8)
9. Изузетак су неблаговремене пријаве, које се враћају подносиоцу уз пропратно писмо. Документација која се предаје Фондацији може бити оригинал, оверена фотокопија или копија, при чему се приликом конкурисања Фондацији доноси на увид оригинал документ. [↑](#footnote-ref-9)